|  |  |
| --- | --- |
|  **ΠΡΟΣ: ΜΜΕ** |  ΔΗΜΟΣ ΛΑΜΙΕΩΝ Γραφείου Τύπου & Επικοινωνίας **Λαμία, 24/2/2015** |

**Μιλώντας για Τέχνη στη Δημοτική Πινακοθήκη Λαμίας**

Μιλώντας για Τέχνη είναι ο γενικός τίτλος τριών παρουσιάσεων με θέμα την Ιστορία της τέχνης που διοργανώνει τον Μάρτιο στη Δημοτική Πινακοθήκη Λαμίας «Αλέκος Κοντόπουλος» ο Δήμος Λαμιέων, οι Διευθύνσεις Πρωτοβάθμιας και Δευτεροβάθμιας Εκπαίδευσης Νομού Φθιώτιδας και ο Σύλλογος Φιλολόγων.

Αναλυτικά το πρόγραμμα των παρουσιάσεων είναι το ακόλουθο:

**Δευτέρα 2 Μαρτίου 2015**: «Αλέκος Κοντόπουλος, η ζωή και το έργο του διακεκριμένου Λαμιώτη ζωγράφου του 20ού αιώνα- Εκλεκτικές συγγένειες με τον Δομήνικο Θεοτοκόπουλο», ώρα έναρξης: 19.00, διάρκεια παρουσίασης: 45΄.

**Τετάρτη 18 Μαρτίου 2015**: «Προϊστορικοί Κυκλαδίτες καλλιτέχνες: οι πρωτοπόροι της Μοντέρνας Τέχνης», ώρα έναρξης: 19.00, διάρκεια παρουσίασης: 45΄.

**Δευτέρα 30 Μαρτίου 2015**: «Το αίτημα για ελληνικότητα και οι προσπάθειες εκπλήρωσής του από τους ζωγράφους της Γενιάς του ΄30» ώρα έναρξης: 19.00, διάρκεια παρουσίασης: 45΄

Οι παρουσιάσεις θα πραγματοποιηθούν από την Ιστορικό Τέχνης κ. Έφη Παπαευθυμίου, MSc. Παν/μίου Αιγαίου, Υπ. Δρα Εθνικού & Καποδιστριακού Παν/μίου Αθηνών και θα συνοδεύονται από ψηφιακή προβολή των έργων τέχνης που θα συζητηθούν.

Το πρόγραμμα παρέχεται στους ενδιαφερομένους ΔΩΡΕΑΝ.

 Δηλώσεις συμμετοχής καθημερινά από 9.00-13.00, στα τηλέφωνα 22310 30647 (Γραφείο Σχολικών Δραστηριοτήτων Πρωτοβάθμιας Εκπαίδευσης), 22310 24705 (Γραφείο Σχολικών Δραστηριοτήτων Δευτεροβάθμιας Εκπαίδευσης) και 22310 46887 (Δημοτική Πινακοθήκη Λαμίας).

 **Από το Γραφείο Τύπου**